
 Hej brevkasse! Jeg har et spørgsmål omkring menstruation, som jeg virkelig håber i vil hjælpe mig med at få svar på! Jeg fik min første menstruation da jeg da ca 12,5, så jeg har haft menstruation i ca 2,5 år nu. Jeg er virkelig bekymret for min menstruationcyklus er virkelig kort. Der går kun omkring 18 dage mellem hver menstruation. Jeg har læst på nettet at det normale er 25-30 dage. Det har kun været med så korte mellemrum i det sidste halve år, det har dog været meget regelmæssigt med de 18 dage inden for dette halve år. Er der noget galt med mig? Kan det stadig nå og ændre sig, eller må jeg bare lære at leve med det? Håber i vil hjælpe! Knus Sofie 
Menstruationcyklus??
====================



 Kære Sofie  
Mange tak for dit spørgsmål. :) Jeg tror dog ikke umiddelbart at der er grund til bekymring. Det er meget normalt at ens menstruationscyklus kan være ret så unormal de først 5-6 år. Jeg tror godt du kan regne med at det kan nå at ændre sig endnu :).  
Dog ville jeg hvis det er noget du går og tænker meget over bestille en tid til lægen og spørge ham/hende. De ved i hvert fald hvad de snakker om, og det er ikke noget du på nogen måde skal være flov over at spørge en læge om, det er deres arbejde. Jeg ved at menstruationen også kan være meget uregelmæssig hvis du bruger mini-piller eller nogle specielle slags p-piller, men alt dette vil din læge også forklare, skulle du beslutte at kontakte ham/hende.   
Jeg håber meget at du kunne bruge mit svar, og ellers er du meget velkommen til at skrive igen :).   
  
Mvh.   
Helena :) 